Iwakken Anir ad d-yesbin tamettant n Tira yessefk fell-as ad yexdem tasestant iwakken ad tt-id-yessekfel, iwakken ad d-tili tsastant ilaq ɣef uwadem-agi ad d-iɛeddi seg wayen imu neqqar afelgaman neɣ ayen ur iqbel leɛqel acku win yemmuten yessawal-d i wid yedren aladɣa ma yella sɛan assaɣ gar-asen imi yettili-d uḥulfu ger wulawen yemqaraben. Anir mi yella isell i leṣwat n Tira irekb-it lweswas d ccek imi izen i as-d-yettawḍen ur tihna ara d ayen i t-yeǧǧan ad yegg tasestant iwakken ad d-yessekfel tidet-is imi ufan dakken Tira tettwanɣa s wudem yeserhaben s uzernen n tfekka akken nezmer ad d-nini yetɛedda fell-as ; aya-agi yettwaɛaqab fell-as ccreɛ.